**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ КОМИСИЯ ПО ЧЛ.35 АЛ.2 НА НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД**

**ОТНОСНО: УДОСТОЯВАНЕ НА НЧ “Н. Й. ВАПЦАРОВ-1895” ГР. ДИМИТРОВГРАД, ОБЩИНА ДИМИТРОВГРАД С ОТЛИЧИЕТО „ПОЧЕТЕН ЗНАК НА ОБЩИНА ДИМИТРОВГРАД”**

Във връзка с постъпило предложение от граждански инициативен комитет, представляван от Росен Радев, на 24.06.2019 г. се проведе заседание на Комисията по чл.35, ал.2 от Наредба № 42 за символиката, отличията и наградите на Община Димитровград, за което се изготви нарочен протокол.

 Съобразно предвидената в чл.35, ал.2 от Наредба № 42 за символиката, отличията и наградите на Община Димитровград процедура, компетентната комисия, с мнозинство повече от ½ членове, а именно 5 гласа „за”, 0 – „против” взе решение да предложи на Общински съвет Димитровград да гласува НЧ „Н. Й . Вапцаров - 1895” гр. Димитровград, общ. Димитровград да бъде удостоено с отличието „Почетен знак на Община Димитровград”.

 Направеното предложение отговаря на изискването по чл. 34, ал.1 и ал.2 от Наредба № 42 за символиката, отличията и наградите на Община Димитровград. Същото изхожда от инициативен комитет от 35 души и към него са приложени подробни мотиви, описание на дейността на кандидата и заслугите му към гр. Димитровград, както и писменото съгласие на предложения кандидат.

 Видно от събраните към предложението материали се установи, че то отговаря и на изискването по чл.33, ал.1 от Наредба № 42 за символиката, отличията и наградите на Община Димитровград, а именно предложеният субект е народно читалище, регистрирано по фирмено дело № 101/1997 г. на Окръжен съд гр. Хасково и е вписано в регистъра на Народните читалище под. № 1928

НЧ „Н. Й . Вапцаров - 1895” гр. Димитровград е създадено преди повече от 120 години и е едно от първите създадени в община Димитровград. През всичките тези години, самодейните колективи пазят, съхраняват и разпространяват българските традиции и култура, заслужили са множество отличия и награди. Те имат изключителни заслуги за развитието на културата и запазване на автентичния български бит и фолклор в Димитровград.Читалището многократно е обявявано за околийски и окръжен първенец.

Библиотечния фонд наброява над 5 500 тома и е в услуга на учениците и живущите в квартала, с цел да бъдат задоволени техните потребности, свързани с развитие и обогатяване на културния живот, запазване на обичаите и традициите на българския народ, възпитание и приобщаване към ценностите и постиженията на науката, изкуството и културата.

През 1955г. НЧ „Н. Й . Вапцаров - 1895” гр. Димитровград, общ. Димитровград е обявено за образцово. Награждавано с Орден „Кирил и Методий”- I-ва, II-ра и III-та степен, отличия за читалищната дейност в България.

Връчването на отличието „Почетен знак на община Димитровград” на НЧ „Н. Й . Вапцаров - 1895” гр. Димитровград ще се проведе на 06.09.2019г. от 10:30 часа пред паметник „Трите поколения” в гр. Димитровград, кв. Черноконево.

Предвид горното и на осн. чл. 35, ал.2 и чл.36 от Наредба № 42 настоящата комисия предлага на Общински съвет Димитровград да вземе следното

**РЕШЕНИЕ:**

1. Удостоява НЧ „Н. Й . Вапцаров - 1895” гр. Димитровград, общ. Димитровград, представлявано от Росен Радев – председател на НЧ „Н. Й . Вапцаров - 1895”, с отличието „Почетен знак на Община Димитровград”.
2. Определя 06.09.2019г. за ден, в който ще се проведе официална церемония по връчване на отличието „Почетен знак на Община Димитровград”, която ще се проведе от 10:30 ч. пред паметник „Трите поколения” в град Димитровград, квартал Черноконево.
3. Възлага на кмета на Община Димитровград всички дейности по законосъобразното изпълнение на решението.

Членове на комисията по чл.35, ал.2 от Наредба № 42 за символиката, отличията и наградите на Община Димитровград:

1………………………………….

Иво Димов-кмет на Община Димитровград

2………………………………….

Гергана Кръстева-председател на ОбС-Димитровград

3………………………………….

Гроздан Грозев-председател на ПК”Култура, вероизповедания и средства за масова информация”

4………………………………….

Тодор Тодоров- председател на ПК”Образование, младеж и спорт”

5………………………………….

Венета Стоименова-секретар на Община Димитровград